open-index/open-wikipedia-markdown huggingface dataset:
প্রকট (চিকিৎসাবিজ্ঞান)

থাম্ব|স্বল্পস্থায়ী তীব্র সিরাস প্রদাহ।
চিকিৎসাবিজ্ঞানের আলোচনায় কোনও রোগকে **প্রকট** হিসেবে বর্ণনা করলে বোঝায় যে এটির স্থায়িত্বকাল হ্রস্ব এবং এ ব্যাপারটির একটি অনুসিদ্ধান্ত হিসেবে এ-ও বোঝায় যে সাম্প্রতিককালে রোগটির সূত্রপাত হয়েছে। "হ্রস্ব" এবং "সাম্প্রতিক" বলতে কতটুকু সময় বোঝানো হয়, তা রোগ ও তার পারিপার্শ্বিকতার উপরে নির্ভর করে, তবে "প্রকট" পরিভাষাটির মূল ব্যক্তার্থটি সর্বদাই গুণবাচকভাবে "দীর্ঘমেয়াদী" পরিভাষাটির বিপরীত অর্থ বহন করে (যেমন প্রকট শ্বেতিকাকর্কট বনাম দীর্ঘমেয়াদী শ্বেতিকাকর্কট)। উপরন্তু "প্রকট" পরিভাষাটির মধ্যে আরও দুইটি অর্থ নিহিত থাকে: হঠাৎ বা আচমকা সূত্রপাত এবং তীব্রতা বা প্রাবল্য, যেমন প্রকট হৃৎপেশীমৃত্যু (Acute myocardial infarction, বা AMI) বলতে অবস্থাটি যে হঠাৎ ও তীব্র - এই দুইটি নিহিত অর্থই সুপ্রতিষ্ঠিত। সুতরাং "প্রকট" পরিভাষাটি দিয়ে প্রায়শই রোগাবস্থাটি যে হঠাৎ-বর্ধমান (fulminant), তা নির্দেশ করা হতে পারে (যেমন প্রকট হৃৎপেশীমৃত্যুর ক্ষেত্রে), তবে সর্বদা নয় (যেমন প্রকট নাসাপ্রদাহ, যা সাধারণত সর্দিকাশির সমার্থক)। প্রকট হৃৎপেশীমৃত্যু ও প্রকট নাসাপ্রদাহের সাধারণ বৈশিষ্ট্যটি হল এগুলি কোনওটিই দীর্ঘমেয়াদী নয়। এগুলি আবারও ঘটতে পারে (যেমন পুনর্ঘটমান বা পৌনঃপুনিক ফুসফুস প্রদাহ, অর্থাৎ একাধিক প্রকট, স্বল্পমেয়াদী ফুসফুস প্রদাহের পর্ব), কিন্তু এগুলি বহু মাস বা বহু বছর ধরে চলমান কোনও রোগ (যেমন দীর্ঘমেয়াদী প্রতিবন্ধক ফুসফুসীয় রোগ) নয়।

বাংলায় অনেকসময় প্রকট-এর পরিবর্তে **তীব্র** বা **স্বল্পমেয়াদী** পরিভাষাগুলিও ব্যবহার করা হতে পারে।

## অর্থের প্রকারভেদ
সব প্রকট রোগ বা জখম/আঘাত তীব্র বা প্রবল হয় না, এবং একইভাবে সব তীব্র বা প্রবল রোগ প্রকট হয় না। উদাহরণস্বরূপ পায়ের আঙুলে হালকা চোট পাওয়া এক ধরনের প্রকট জখম। একইভাবে প্রাপ্তবয়স্কদের জন্য প্রকট ঊর্ধ্ব শ্বাসযন্ত্রীয় সংক্রমণ ও প্রকট পাকান্ত্রপ্রদাহ  লঘু প্রকৃতির হয়ে থাকে এবং সাধারণত কয়েক দিন বা কয়েক সপ্তাহে নিজে থেকেই সেরে যায়।

"প্রকট" পরিভাষাটি বেশ কিছু রোগের নামে ব্যবহার করা হয়, যেমন প্রকট শ্বেতিকা কর্কট (Acute leukaemia), প্রকট গণ্ডাস্থিগহ্বর প্রদাহ (Acute maxilary sinusitis), প্রকট অগ্ন্যাশয়প্রদাহ (Acute pancreatitis), প্রকট বৃক্কাধার-বৃক্কপ্রদাহ (Acute pyelonephritis), প্রকট বৃক্কনিষ্ক্রিয়া (Acute renal failure), প্রকট শ্বাসকষ্ট সংলক্ষণ (Acute respiratory distress syndrome), প্রকট পীড়নবৈকল্য (Acute stress disorder), প্রকট বৃক্কনালিকা কলামৃত্যু (Acute tubular necrosis), প্রকট উদরব্যথা (Acute abdomen), প্রকট হৃৎপেশীমৃত্যু (Acute myocardial infarction), ইত্যাদি। অনেকসময় "প্রকট"-এর পরিবর্তে "স্বল্পমেয়াদী" বা "তীব্র" পরিভাষাগুলিও ব্যবহার করা হতে পারে।

### সম্পর্কিত পরিভাষাসমূহ
"প্রকট"-এর সাথে সম্পর্কিত পরিভাষাগুলি নিম্নরূপ:

## প্রকট রোগীর সেবা
প্রকট রোগীর সেবা বলতে বহুবিভিন্ন ধরনের রোগে আক্রান্ত প্রাপ্তবয়স্ক রোগীদের কোনও আশু বা জরুরি সেবার প্রয়োজন হলে তাদেরকে কোনও হাসপাতালে বা চিকিৎসাকেন্দ্রে যে অবিলম্ব (সাধারণত হাসপাতালে নতুন ভর্তি হবার বা অন্য বিশেষজ্ঞ বিভাগ থেকে সুপারিশকৃত হবার ৪৮ ঘণ্টার মধ্যে) ও বিশেষজ্ঞ ব্যবস্থাপনা প্রদান করা হয়, তাকে প্রকট রোগীর সেবা (Acute care) বলা হয়।

প্রকট চিকিৎসা হাসপাতাল বলতে স্বল্পমেয়াদী চিকিৎসা বা অস্ত্রোপচার সেবার উদ্দেশ্যে প্রতিষ্ঠিত হাসপাতালকে বোঝায়। এ সংক্রান্ত বিশেষায়িত চিকিৎসাক্ষেত্রটির নাম প্রকট চিকিৎসাবিজ্ঞান (Acute medicine)।

## তথ্যসূত্র

## পরিভাষা

বিষয়শ্রেণী:চিকিৎসাবিজ্ঞান পরিভাষা
বিষয়শ্রেণী:ব্যথা
বিষয়শ্রেণী:মানব রোগ-ব্যাধি
নূরুল আনোয়ার (শিক্ষাবিদ)

**নূরুল আনোয়ার** (জন্ম: ৩ নভেম্বর ১৯৫৪) একজন বাংলাদেশী শিক্ষাবিদ। তিনি চট্টগ্রাম বিশ্ববিদ্যালয়ের (চবি) মাইক্রোবায়োলজি বিভাগের সাবেক অধ্যাপক এবং চট্টগ্রামে অবস্থিত বেসরকারি বিশ্ববিদ্যালয়, পোর্ট সিটি ইন্টারন্যাশনাল ইউনিভার্সিটির উপাচার্য।

## জন্ম
আনোয়ার ১৯৫৪ সালের ৩ নভেম্বর চট্টগ্রামের মীরসরাই উপজেলার মধ্যম মঘাদিয়া গ্রামে জন্মগ্রহণ করেন।

## শিক্ষাজীবন
নূরুল আনোয়ার ঢাকা বিশ্ববিদ্যালয়ের উদ্ভিদ বিজ্ঞান বিভাগ থেকে বিএসসি (সম্মান) এবং এমএসসি ডিগ্রি লাভ করেন। তিনি ভারতের মহীশূর বিশ্ববিদ্যালয় থেকে ১৯৮৮ সালে পিএইচডি ডিগ্রি অর্জন করেন এবং জাপানের হোকাইডো বিশ্ববিদ্যালয় হতে ১৯৯৫ সালে অ্যাপ্লাইড মাইক্রোবায়োলজিতে পোস্ট ডক্টরাল গবেষণা সম্পন্ন করেন।

## কর্মজীবন
আনোয়ার চট্টগ্রাম বিশ্ববিদ্যালয়ের উদ্ভিদ বিজ্ঞান বিভাগে ১৯৭৯ সালে প্রভাষক হিসেবে যোগ দেন। এরই ধারাবাহিকতায় তিনি বিশ্ববিদ্যালয়টির অধ্যাপক হন। তিনি চবির মাইক্রোবায়োলজি বিভাগের প্রতিষ্ঠাতা সভাপতি।

কর্মজীবনে অধ্যাপনার পাশাপাশি তিনি চট্টগ্রাম বিশ্ববিদ্যালয়ের সিন্ডিকেট সদস্য, জীববিজ্ঞান অনুষদের ডিন, শিক্ষক সমিতির সভাপতিসহ বিভিন্ন গুরুত্বপূর্ণ দায়িত্ব পালন করেন। এছাড়া চট্টগ্রাম প্রকৌশল বিশ্ববিদ্যালয় এবং চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের সিন্ডিকেট সদস্য হিসেবেও দায়িত্ব পালনের অভিজ্ঞতা রয়েছে তার।

নূরুল আনোয়ার ২০১৩ সালে প্রথম মেয়াদে চট্টগ্রামে অবস্থিত বেসরকারি বিশ্ববিদ্যালয়, পোর্ট সিটি ইন্টারন্যাশনাল ইউনিভার্সিটির উপাচার্য হিসেবে যোগ দেন। ২০১৭ সালে তিনি দ্বিতীয় মেয়াদে পরবর্তী চার বছরের জন্য বিশ্ববিদ্যালয়টির উপাচার্যের দায়িত্বভার গ্রহণ করেন।

## গবেষণাকর্ম ও প্রকাশনা
দেশীয় ও আন্তর্জাতিক জার্নালে তার দেড় শতাধিক গবেষণা প্রবন্ধ প্রকাশিত হয়েছে। তিনি বাংলাদেশ জার্নাল অব বোটানি, বাংলাদেশ জার্নাল অব মাইক্রোবায়োলজি, চট্টগ্রাম বিশ্ববিদ্যালয় জার্নাল অব সায়েন্স ও জার্নাল অব বায়ো-সায়েন্সের সম্পাদনা পরিষদের সদস্য হিসেবেও দায়িত্ব পালন করেন।

## সদস্যপদ
আনোয়ার বাংলাদেশ সোসাইটি অব মাইক্রোবায়োলজিস্টস এবং বাংলাদেশ উদ্ভিদবিজ্ঞান সমিতিসহ বিভিন্ন পেশাজীবী সংগঠনের সক্রিয় সদস্য। ২০১২-১৩ সেশনে তিনি বাংলাদেশ সোসাইটি অব মাইক্রোবায়োলজিস্টস এর সভাপতি হিসেবে দায়িত্ব পালন করেন।

## তথ্যসূত্র

বিষয়শ্রেণী:১৯৫৪-এ জন্ম
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চট্টগ্রাম বিশ্ববিদ্যালয়ের শিক্ষক
বিষয়শ্রেণী:বাংলাদেশী শিক্ষাবিদ
বিষয়শ্রেণী:পোর্ট সিটি ইন্টারন্যাশনাল ইউনিভার্সিটির উপাচার্য
আল জামিয়াতুল ইসলামিয়া কাছেমুল উলুম চারিয়া

**আল জামিয়াতুল ইসলামিয়া কাছেমুল উলুম চারিয়া** সংক্ষেপে **চারিয়া মাদ্রাসা** চট্টগ্রামের হাটহাজারী উপজেলার চারিয়া গ্রামে অবস্থিত একটি কওমি মাদ্রাসা। মুফতি সাইদ আহমদ ১৯৪৩ সালে এটি প্রতিষ্ঠা করেন। তিনি হাটহাজারী মাদ্রাসা থেকে ইস্তফা দিয়ে এই মাদ্রাসা পরিচালনার দায়িত্বভার গ্রহণ করেন। তার সাথে আব্দুল জলিল হাটহাজারী মাদ্রাসার শিক্ষকতা থেকে অব্যহতি নিয়ে অত্র মাদ্রাসায় যােগদান করেন। এই মাদ্রাসার বৈশিষ্ট্য হল প্রতিষ্ঠার বছরই এখানে দাওরায়ে হাদিস (মাস্টার্স) খোলা হয়। পরে পর্যায়ক্রমে নিচের শ্রেণিগুলাে চালু হয়। ১৯৮৭ থেকে শায়খুল হাদিস হিসেবে কর্মরত ছিলেন আবু তালেব। প্রতিষ্ঠাতা পরিচালক মুফতি সাইদ আহমদের মৃত্যুবরণের পর পরিচালক হিসেবে কর্মরত ছিলেন বজল আহমদ। মাদ্রাসার বর্তমান ভারপ্রাপ্ত পরিচালক ওসমান সাঈদি। ছাত্রসংখ্যা ১২ শতাধিক।

## অবস্থান
থাম্ব|চারিয়া মাদ্রাসার মসজিদ
চট্টগ্রাম হতে ২২ কি. মি. উত্তরে নাজিরহাট রোড সংলগ্ন চারিয়া গ্রামে মাদ্রাসাটি অবস্থিত।

## ইতিহাস
১৯৪৩ সালে সাইদ আহমদ এই মাদ্রাসাটি প্রতিষ্ঠা করেন। যা দাওরায়ে হাদিস (মাস্টার্স) হতেই শুরু হয়। পরে অন্যান্য বিভাগ সমূহ খোলা হয়।

## শিক্ষা বিভাগ
বর্তমান শিক্ষাধারায় শিশু শ্রেণী (নূরানী) হতে সর্বোচ্চ দাওরায়ে হাদিস (মাস্টার্স) পর্যন্ত এবং তাফসির, ফিকহ, আরবী সাহিত্য, বাংলা সাহিত্য, মুতাফারিরকা (শটকোর্স) ও হিফজুল কুরআন বিভাগ রয়েছে।
## প্রকাশনা
জামিয়ার ছাত্রদের পক্ষ হতে প্রবন্ধ, ছোট গল্প ও কবিতার সমাহারে *‘আস সাঈদ’* নামে একটি বাংলা ও আরবী দেয়ালিকা নিয়মিত প্রকাশিত হয়।

## তাবলীগ
একজন শিক্ষকের তত্ত্ববধানে ছাত্রদেরকে পালাক্রমে প্রত্যেক বৃহস্পতিবার আছরের পর হতে ২৪ ঘন্টার জন্য মাদ্রাসার পার্শবর্তী বিভিন্ন এলাকায় পাঠানো হয়।
## আরও দেখুন
* দেওবন্দি
* কওমি মাদ্রাসা
* দারুল উলুম দেওবন্দ
* আল জামিয়া আল ইসলামিয়া পটিয়া
* বাংলাদেশের কওমি মাদ্রাসার তালিকা
## তথ্যসূত্র

বিষয়শ্রেণী:১৯৪৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৪৩-এ ব্রিটিশ ভারতে প্রতিষ্ঠিত
বিষয়শ্রেণী:চট্টগ্রাম জেলার কওমি মাদ্রাসা
আল জামিয়াতুল আরবিয়া নছিরুল ইসলাম নাজিরহাট

**আল জামিয়াতুল আরবিয়া নছিরুল ইসলাম নাজিরহাট** যা **নাজিরহাট বড় মাদ্রাসা** নামে সর্বাধিক পরিচিত, বাংলাদেশের একটি প্রাচীন কওমি মাদ্রাসা। ১৯১২ সালে দারুল উলুম হাটহাজারীর আদলে চট্টগ্রামের ফটিকছড়ি উপজেলার নাজিরহাটে আশরাফ আলী চৌধুরীর পৃষ্ঠপোষকতায় এটি প্রতিষ্ঠা করেন সুফি আজিজুর রহমান। বর্তমানে মাদ্রাসার মহাপরিচালক হাবিবুর রহমান কাসেমী এবং মোতাওয়াল্লি ইয়াহইয়া আলমপুরী।

## ইতিহাস
১৩৩০ হিজরি মোতাবেক ১৯১২ সালে প্রতিষ্ঠিত এই মাদ্রাসার প্রথম মহাপরিচালক ছিলেন সুফি আজিজুর রহমান। এরপর ১৯২৫ সালে মাওলানা নুর আহমদ এই মাদ্রাসার দায়িত্ব গ্রহণ করেন। ১৯৭৭ সালে তার মৃত্যুবরণের পর থেকে ২০০৪ পর্যন্ত মুহতামিমের দায়িত্ব পালন করেন মুহাম্মদ শামসুদ্দিন। ২০০৪ সালে মাদ্রাসার মহাপরিচালক নিযুক্ত হন শাহ ইদ্রিস। তিনি ২০২০ সালের মে মাসে মৃত্যুবরণ করেন। ইদ্রিসের মৃত্যুবরণের পর মাদ্রাসার মহাপরিচালক নিযুক্ত করা নিয়ে জটিলতার সৃষ্টি হয়। পরবর্তীতে নানা ঘটনা প্রবাহের মধ্য দিয়ে মজলিশে শূরা হাবিবুর রহমান কাসেমীকে মহাপরিচালক নিযুক্ত করে। ১৯৯৩ সাল থেকে মাদ্রাসার মুখপত্র *মাসিক দাওয়াতুল হক* প্রকাশিত হচ্ছে।

## আরও দেখুন
* দেওবন্দি
* কওমি মাদ্রাসা
* দারুল উলুম দেওবন্দ
* আল জামিয়া আল ইসলামিয়া পটিয়া
* বাংলাদেশের কওমি মাদ্রাসার তালিকা
## তথ্যসূত্র

## বহিঃসংযোগ

বিষয়শ্রেণী:১৯১২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯১২-এ ব্রিটিশ ভারতে প্রতিষ্ঠিত
বিষয়শ্রেণী:চট্টগ্রাম জেলার কওমি মাদ্রাসা
মলখেড

**মলখেড** (প্রাচীন নাম: **মান্যখেত**; IAST: Mānyakheṭa, প্রাকৃতে "মান্নখেড")হল ভারতের কর্ণাটক রাজ্যের গুলবর্গা জেলার অন্তর্গত একটি গ্রাম। এই গ্রামটি উক্ত জেলার সেদাম তালুকে কাগিনা নদীর তীরে অবস্থিত। মলখেড ছিল খ্রিস্টীয় নবম ও দশম শতাব্দীতে রাষ্ট্রকূট রাজবংশের রাজধানী। রাষ্ট্রকূটদের পতনের পরেও পশ্চিম চালুক্য সম্রাটেরা ১০৫০ খ্রিস্টাব্দ পর্যন্ত মলখেড থেকে রাজ্য শাসন করতেন।

২০০১ সালের জনগণনার তথ্য অনুযায়ী, মলখেডের জনসংখ্যা ছিল ১১,১৮০, যার মধ্যে ৫,৬৭৯ জন পুরুষ ও ৫,৫০১ জন নারী। উক্ত বছরের হিসেব অনুযায়ী, মলখেডে মোট ২,১৮০টি পরিবার বাস করত।

## তথ্যসূত্র

* Dr. Suryanath U. Kamath (2001). *A Concise History of Karnataka from pre-historic times to the present*, Jupiter books, MCC, Bangalore (Reprinted 2002) OCLC: 7796041

## বহিঃসংযোগ
* গুলবর্গা জেলা প্রশাসনের সরকারি ওয়েবসাইট

বিষয়শ্রেণী:কর্ণাটকের জৈন মন্দির
বিষয়শ্রেণী:পশ্চিম চালুক্য সাম্রাজ্য
বিষয়শ্রেণী:ভারতের প্রাক্তন রাজধানী শহর
বিষয়শ্রেণী:গুলবার্গা জেলার গ্রাম
ফাতিমা ইফেন্দি

**ফাতিমা ইফেন্দি** (জন্মঃ ১৯৯২) পাকিস্তানের একজন মডেল এবং অভিনেত্রী। মূলত তিনি টেলিভিশন নাটকে অভিনয় করেন; তার অভিনীত গুরুত্বপূর্ণ নাটকগুলোর মধ্যে রয়েছে হাম টিভির "মান-ও-সালওয়া", জিও টিভির "মেরি জাত জরা-এ-বেনিশান", "ইশক ইবাদত" এবং "কাশ ম্যা তেরি বেটি না হোতি"। ২০০১ সালে শিশুশিল্পী হিসেবে তার অভিনয় জীবন শুরু হয়েছিলো।
## ব্যক্তিগত জীবন
ফাতিমা ১৯৯২ সালে করাচীতে জন্মগ্রহণ করেন। তার মা ফৌজিয়া মুশতাকও একজন অভিনেত্রী ছিলেন। ফাতিমার দুই বোন এবং একটি ভ্রাতা আছে।

২০১২ সালের ১৭ নভেম্বর করাচিতে মডেল এবং অভিনেতা কানওয়ার আরসালানকে বিয়ে করেন; তাদের দুই পুত্র আছে।

## তথ্যসূত্র

## বহিঃসংযোগ
* 

বিষয়শ্রেণী:১৯৯২-এ জন্ম
বিষয়শ্রেণী:পাকিস্তানি টেলিভিশন অভিনেত্রী
বিষয়শ্রেণী:পাকিস্তানি নারী মডেল
বিষয়শ্রেণী:করাচির অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর পাকিস্তানি অভিনেত্রী
জাইদ আল বাওয়ারদি

**জাইদ মজিদ আল বাওয়ারদি** (, ; জন্ম: ২৬ জানুয়ারি ১৯৯৭; **জাইদ আল বাওয়ারদি** নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল শাবাব এবং সৌদি আরব অনূর্ধ্ব-২৩ দলের হয়ে গোলরক্ষক হিসেবে খেলেন।

২০১৮ সালে, জাইদ সৌদি আরব অনূর্ধ্ব-২০ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। দলগতভাবে, জাইদ এপর্যন্ত ২টি শিরোপা জয়লাভ করেছেন, যার উভয়ই আল নাসরের হয়ে জয়লাভ করেছেন।

## প্রারম্ভিক জীবন
জাইদ মজিদ আল বাওয়ারদি ১৯৯৭ সালের ২৬শে জানুয়ারি তারিখে সৌদি আরবের রিয়াদে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
জাইদ জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত সৌদি আরব অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সৌদি আরবের আন্তর্জাতিক যুব ফুটবলার
বিষয়শ্রেণী:আল-শাবাব ফুটবল ক্লাবের (রিয়াদ) খেলোয়াড়
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:সৌদি পেশাদার লিগের খেলোয়াড়
বিষয়শ্রেণী:সৌদি আরবের পুরুষ আন্তর্জাতিক ফুটবলার
বিষয়শ্রেণী:আল নাসর ফুটবল ক্লাবের খেলোয়াড়
বিষয়শ্রেণী:পুরুষ ফুটবল গোলরক্ষক
বিষয়শ্রেণী:২১শ_শতাব্দীর_সৌদি_পুরুষ_ক্রীড়াবিদ
বিষয়শ্রেণী:সৌদি_পুরুষ_ফুটবলার
বিষয়শ্রেণী:রিয়াদের_ফুটবলার
৫৫ নং ওয়ার্ড, কলকাতা পৌরসংস্থা

**ওয়ার্ড নং ৫৫** কলকাতা পৌরসংস্থার বরো নং ৬ - এর প্রশাসনিক বিভাগ। এটি ভারতীয় রাজ্যপশ্চিমবঙ্গ এর মধ্য কলকাতার  শিয়ালদহ এবং এন্টালি এলাকা নিয়ে গঠিত ।

## ভূগোল
৫৫ নং ওয়ার্ডের উত্তর দিকে বেলিয়াঘাটা রোড এবং গুরিয়াপা রোড; পূর্বে পালমার বাজার রোড, কনভেন্ট লেন এবং ইস্টার্ন রেলওয়ে লাইন দ্বারা; ক্রিস্টোফার রোডে দক্ষিণে; এবং পশ্চিমে আচার্য জগদীশ চন্দ্র বসু রোড, ড লাল মোহন ভট্টাচার্য রোড এবং ড Suresh সুরেশ সরকার রোড।  

ওয়ার্ডটি কলকাতা পুলিশের বেনিয়াপুকুর, এবং এন্টালি থানা পরিবেশন করে ।   

কড়েয়া মহিলা থানা দক্ষিণ -পূর্ব বিভাগের আওতাধীন সকল পুলিশ থানার এখতিয়ার রয়েছে, অর্থাৎ তোপসিয়া, বেনিয়াপুকুর, বালিগঞ্জ, গড়িয়াহাট, লেক, কড়েয়া, রবীন্দ্র সরোবর এবং তিলজলা। 

উল্টোডাঙ্গা মহিলা থানাটি কলকাতা পুলিশের পূর্ব শহরতলীর বিভাগএর অন্তর্গত সমস্ত পুলিশ থানার এখটিয়ার আছে অর্থাৎ বেলিয়াঘাটা, এন্টালি, মানিকতলা, নারকেলডাঙ্গা, উল্টোডাঙ্গা, ট্যাংরা এবং ফুলবাগান। 

## নির্বাচনের ফলাফল
এটি একটি সিটি মিউনিসিপ্যাল কর্পোরেশন কাউন্সিল নির্বাচনী নির্বাচনী এলাকা এবং এটি এন্টালি (বিধানসভা কেন্দ্র) এর একটি অংশ। 

## তথ্যসূত্র

বিষয়শ্রেণী:কলকাতা পৌরসংস্থার ওয়ার্ড
বিষয়শ্রেণী:উইকিউপাত্তে স্থানাঙ্ক আছে
আল জামেয়াতুল ইসলামিয়া আল আরাবিয়া মোজাহেরুল উলুম

**আল জামেয়াতুল ইসলামিয়া আল আরাবিয়া মোজাহেরুল উলুম** চট্টগ্রাম জেলার বাকলিয়া থানার মিয়াখান নগরে অবস্থিত একটি কওমি মাদ্রাসা। স্থানীয় জনসাধারণ ও আলেমদের সহযোগিতায় ১৯৪৭ সালে মুহাম্মদ ইসমাঈল এই মাদ্রাসাটি প্রতিষ্ঠা করেন। দানবীর মিয়া খান সওদাগর ১৯৫১ সালে এই মাদ্রাসার জন্য জমি ওয়াকফ করে দেন। এরপর এ জায়গার উপর মাদ্রাসার নতুন ভবন নিমার্ণ করা হয়। ১৯৫২ সালে এখানে দাওরায়ে হাদিস (মাস্টার্স) চালু করা হয়। চট্রগ্রাম জেলার মুহাদ্দিস কবির আহমদ মাদ্রাসার প্রধান মুহাদ্দিস হিসেবে দায়িত্বরত ছিলেন। প্রতিষ্ঠাতার মৃত্যুর পর ১৯৮৫ সাল থেকে মুহতামিমের দায়িত্ব পালন করেছিলেন আব্দুল জলিল। মাদ্রাসার বর্তমান মহাপরিচালক লোকমান হাকিম।

থাম্ব|মাদ্রাসার বার্ষিক সভা

## আরও দেখুন
* দেওবন্দি
* কওমি মাদ্রাসা
* দারুল উলুম দেওবন্দ
* আল জামিয়া আল ইসলামিয়া পটিয়া
* বাংলাদেশের কওমি মাদ্রাসার তালিকা
## তথ্যসূত্র

বিষয়শ্রেণী:১৯৪৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৪৭-এ ব্রিটিশ ভারতে প্রতিষ্ঠিত
বিষয়শ্রেণী:চট্টগ্রাম জেলার কওমি মাদ্রাসা
ব্যাসপুর শিব মন্দির

**ব্যাসপুর শিব মন্দির** হল  মুর্শিদাবাদ জেলার কাশিমবাজারের ব্যাসপুরে অবস্থিত একটি বিখ্যাত শিব মন্দির। 

## ইতিহাস
পণ্ডিত রামকেশব দেবশর্মন ১৮১১ সালে এই মন্দির তৈরি করেন। এই মন্দিরটির  স্থাপত্য শৈলী খুব সুন্দর। এরকম  উচু মন্দির এখানে আর নেই। অনেকের মতে রাণী ভবানীর তৈরি বরানগরের মন্দির থেকে অনুপ্রাণিত হয়ে এ মন্দির তৈরি হয়েছে।

সময়ের সাথে সাথে এই মন্দিরটি জরাজীর্ণ হয়ে পড়ে । ১৯১৮ সালে মুর্শিদাবাদের লালগোলার মহারাজা যোগীন্দ্র নারায়ণ রায় বাহাদুর এই মন্দিররের  সংস্কার করেন। তখন এই মন্দিরের  সংস্কারের তত্ত্বাবধানে ছিলেন আইনজীবী ও জাতীয়তাবাদী নেতা রায়বাহাদুর বৈকুণ্ঠ নাথ সেন। ১৯৯৫ সালে মহারাষ্ট্রের অমিত কুমার ভোঁসলে আবার এই মন্দিরের সংস্কার করেন। 

## মন্দির
মন্দির বিভিন্ন স্থাপত্য শৈলীর মিশ্রণে তৈরি। মন্দিরে কার্নিশসহ চালা,পদ্মফুলের আট পাপড়ি,মন্দিরে আট কোণ যুক্ত চূড়া আছে। মন্দিরের চুড়ায় কলস ও ত্রিশূল আছে। যা  উল্টো পদ্মের মতো দেখতে। মন্দিরের গায়ে দুর্গা, কালী, রাধামাধব, গণেশ ,সিংহ, হাতি, সর্প ইত্যাদি অঙ্কিত । মন্দিরের প্রবেশ পথে মন্দিরের গায়ে  রাম-রাবণের যুদ্ধ, কৃষ্ণলীলা, বিষ্ণুর দশাবতার, মহিষাসুরমর্দিনী,ফুল, লতাপাতা আঁকা। মন্দির সংস্কারের ফলে টেরাকোটার কিছুটা ক্ষতি হয়েছে।   

এই মন্দিরের উচ্চতা ৫৭ ফুট। মন্দিরের গর্ভগৃহে আছে কষ্টিপাথরের শিবলিঙ্গ। যার নাম ব্যাস দেব। এই শিবলিঙ্গের উচ্চতা ৫ ফুট।সাম্প্রতিক কালে মন্দিরটির সোন্দর্যায়নে যথেষ্ট উদ্যোগ নেওয়া হয়েছে মন্দিরের প্রবেশ পথের পাশেই তৈরি করা হয়েছে বিশাল "হরগৌরীর" মূর্তি, প্রধান মন্দিরের সম্মুখে তৈরি হয়েছে বিশাল "নাট মন্দির"। 

## পূজা ও উৎসব
ভক্তরা বাবা ব্যাস দেব বা বাবা ব্যাসেশ্বরকে প্রতিদিন পূজা করে । মন্দিরে প্রতিদিন  দুবার পূজা হয় । মন্দিরে সন্ধ্যাতে আরতি ও কীর্তন হয়। মন্দিরে শিবরাত্রিতে ৭ দিনের মেলা হয়। 

## তথ্যসূত্র

বিষয়শ্রেণী:বাংলার মন্দির স্থাপত্য
বিষয়শ্রেণী:পশ্চিমবঙ্গের হিন্দু মন্দির
বিষয়শ্রেণী:শিব মন্দির
বিষয়শ্রেণী:মুর্শিদাবাদ জেলার হিন্দু মন্দির
বিষয়শ্রেণী:১৯শ শতাব্দীর হিন্দু মন্দির
আখতার হোসেন

**আখতার হোসেন** (৩০ আগস্ট ১৯৪৬ - ২ আগস্ট ২০২১) হলেন একজন বাংলাদেশী চিত্রগ্রাহক। তিনি *[[হঠাৎ বৃষ্টি]]* চলচ্চিত্রের জন্য শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার অর্জন করেন।

## জন্ম ও প্রাথমিক জীবন
আখতার হোসেন ১৯৪৭ সালের ৩১ জানুয়ারি তৎকালীন ব্রিটিশ ভারতের বেঙ্গল প্রেসিডেন্সির কুমিল্লা জেলার (বর্তমান চাঁদপুর জেলার) কচুয়ার সহদেবপুরের কাদিরখিল গ্রামে জন্মগ্রহণ করেন। তার পিতার নাম ইব্রাহীম খলিল এবং মাতার নাম আবেদা খাতুন। তিনি হাসানপুর উচ্চ বিদ্যালয় হতে মেট্রিকুলেশন এবং চাঁদপুর সরকারি কলেজ হতে ইন্টারমিডিয়েট ও বিএসসি ডিগ্রি লাভ করেন।

## কর্মজীবন
আখতার হোসেন পরিচালক জহির রায়হানের অসমাপ্ত *[[লেট দেয়ার বি লাইট]]* চলচ্চিত্র দিয়ে কর্মজীবন শুরু করেন। জহির রায়হান কাজটি সমাপ্ত করার পূর্বেই ধৃত ও শহীন হন।

তিনি বাসু চ্যাটার্জী নির্মিত বাংলাদেশ-ভারত যৌথ প্রযোজনার *[[হঠাৎ বৃষ্টি]]* চলচ্চিত্রের জন্য শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার অর্জন করেন।

পেশাগত জীবনে তিনি বাংলাদেশ চলচ্চিত্র উন্নয়ন কর্পোরেশনের সাথে যুক্ত ছিলেন। তিনি সেখানকার চিত্রগ্রহণ শাখার শাখা প্রধান হিসাবে অবসর গ্রহণ করেন। তার নিজের একটি চলচ্চিত্র প্রযেজনা প্রতিষ্ঠান ছিলো শিঞ্জন প্রোডাকশন নামে। এই প্রতিষ্ঠানটি হতে একাধিক নাটক পরিচালনা করেন তিনি।

## মৃত্যু
২০২১ সালের ২ আগস্ট চিকিত্সাধীন অবস্থায় তিনি ঢাকার সাভারের এনাম মেডিকেল কলেজ হাসপাতালে মৃত্যুবরণ করেন।

## চলচ্চিত্রের তালিকা
* *[[কার হাসি কে হাসে]]* (১৯৭৪)
* *[[নোলক (১৯৭৮-এর চলচ্চিত্র)|নোলক]]* (১৯৭৮)
* *আশা* (১৯৮৩)
* *আলী আসমা* (১৯৮৩)
* *নতুন পৃথিবী* (১৯৮৪)
* *সাজানো বাসর* (১৯৮৫)
* *[[আগুনের পরশমণি (চলচ্চিত্র)|আগুনের পরশমণি]]* (১৯৯৪)
* *[[এখনো অনেক রাত]]* (১৯৯৭)
* *[[হঠাৎ বৃষ্টি]]* (১৯৯৮)
* *[[নাচোলের রানী]]* (২০০৬)

## পুরস্কার ও সম্মাননা
* ১৯৯৮: শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার - *[[হঠাৎ বৃষ্টি]]*

## তথ্যসূত্র

## বহিঃসংযোগ
* 

বিষয়শ্রেণী:১৯৪৬-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:চাঁদপুর জেলার ব্যক্তি
বিষয়শ্রেণী:বাংলাদেশী চিত্রগ্রাহক
বিষয়শ্রেণী:শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার (বাংলাদেশ) বিজয়ী
আখতার হোসেন (দ্ব্যর্থতা নিরসন)

আখতার হোসেন নামের সকল ব্যক্তি:

* আখতার হোসেন, বাংলাদেশী চিত্রগ্রাহক
* আখতার হোসেন (সচিব), প্রধানমন্ত্রীর কার্যালয়ের এসডিজি বিষয়ক মুখ্য সমন্বয়ক
* আখতার হোসেন (রাজনীতিবিদ), জাতীয় নাগরিক পার্টির (এনসিপি) সদস্য সচিব 
* আখতার হোসেন ভূইয়া, বাংলাদেশের সরকারি কর্মকর্তা
* আখতার হুসেন, বাংলাদেশী শিশু সাহিত্যিক
উধমপুর রেলওয়ে স্টেশন

**উধমপুর রেলওয়ে স্টেশন** ভারতের জম্মু ও কাশ্মীরের উধমপুর পৌর কমিটিতে অবস্থিত।  সমুদ্র পৃষ্ঠ থেকে স্টেশনের গড় উচ্চতা । জম্মু তবি ও উধমপুরের মধ্যবর্তী রেল দূরত্ব ।

## ইতিহাস
নতুন দিল্লি থেকে উত্তর যোগাযোগ ক্রান্তি এক্সপ্রেস ট্রেনটি ২০০৫ সালে এই পথে যাত্রাকারী প্রথম ট্রেন ছিল। জম্মু ও উধমপুর (এবং পাঠানকোট ) -কে সংযুক্তকারী কমিউটার অসুরক্ষিত প্যাসেঞ্জার ট্রেনসমূহ (ডিএমইউ )ও প্রতিদিন চলাচল করে এবং ট্রেনগুলি বেশ জনপ্রিয়।

কাটরা রেল সংযোগটি ২০১৪ সালে উদ্বোধন করা হয়। জম্মু মেইল ও উত্তর সম্পর্ক ক্রান্তি এক্সপ্রেস ২০১৫ সালের সেপ্টেম্বর মাস থেকে শ্রী মাতা বৈষ্ণো দেবী কাটরা রেলওয়ে স্টেশন পর্যন্ত প্রসারিত করা হয়। কাটরা -বনিহাল বিভাগটি ২০১৮ সালের মধ্যে শেষ হবে বলে আশা করা হচ্ছে। একবার শেষ হয়ে গেলে, দেশের বিভিন্ন স্থান থেকে আরও অনেক ট্রেন এই স্টেশন দিয়ে যাতায়াত করবে বলে আশা করা হচ্ছে। এখন পর্যন্ত, ৩৯ টি ট্রেন ভারতের প্রধান শহরগুলি থেকে শ্রী মাতা বৈষ্ণো দেবী কাটরা রেলওয়ে স্টেশনে যাত্রা ও প্রস্থান পথে উধমপুরে থামে, যেখানে ৯ টি ট্রেন (ডিএমইউ ও ২ টি অসংরক্ষিত যাত্রী ট্রেন সহ) এখান থেকে যাত্রা শুরু করে।

## প্ল্যাটফর্ম
এখানে মোট ৩ টি প্ল্যাটফর্ম ও ৫ টি ট্র্যাক রয়েছে। প্লাটফর্মগুলি ফুট ওভারব্রিজ দ্বারা সংযুক্ত। এই প্ল্যাটফর্মগুলি ২৪ টি কোচ যুক্ত এক্সপ্রেস ট্রেন থামার জন্য তৈরি করা হয়েছে। প্ল্যাটফর্মসমূহ আধুনিক সুবিধায় সজ্জিত, যেমন ট্রেনের আগমন ও প্রস্থানের ডিসপ্লে বোর্ড।

উধমপুর রেলওয়ে স্টেশনে মালবাহী (পণ্য) ট্রেন গ্রহণ ও খালাস করার জন্য আলাদা প্ল্যাটফর্ম রয়েছে।

## ট্রেন
কিছু গুরুত্বপূর্ণ ট্রেন যার উৎপত্তি/সমাপ্তি ঘটে :

* ভাবনগর টার্মিনাস–উধমপুর জন্মভূমি এক্সপ্রেস
* এলাহাবাদ–উধমপুর সুপারফাস্ট এক্সপ্রেস
* কোটা–উধমপুর সাপ্তাহিক এক্সপ্রেস
* দিল্লি সরাই রোহিলা–উধমপুর এসি সুপারফাস্ট এক্সপ্রেস
* জম্মু তাবি–উধমপুর প্যাসেঞ্জার
* জম্মু তাবি–উধমপুর ডেমু
* পাঠানকোট জংশন–উধমপুর ডেমু

## গ্যালারি

চিত্র:Udhampur railway st. platform.jpg|উধমপুর রেলওয়ে স্টেশন
চিত্র:Udhampur railway station platform.jpg|উধমপুর রেলওয়ে স্টেশন


## আরো দেখুন

* বনিহাল রেলওয়ে স্টেশন
* জম্মু–বারামুলা রেলপথ
* উত্তর রেল
* জম্মু ও কাশ্মীরের রেল স্টেশনসমূহের তালিকা
* উধমপুর–জম্মু মহাসড়ক

## তথ্যসূত্র

## বহিঃসংযোগ
* ভারতীয় রেলওয়ে

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উধমপুর জেলার রেলওয়ে স্টেশন
বিষয়শ্রেণী:উধমপুরের পরিবহন
ঐন্দ্রিলা সাহা

**ঐন্দ্রিলা সাহা** একজন ভারতীয় বাঙালি মডেল এবং টেলিভিশন অভিনেত্রী। তিনি মূলত বাংলা ভাষার টিভি ধারাবাহিকে অভিনয় করেন। তিনি অনেক টিভি বিজ্ঞাপনের পাশাপাশি স্বল্পদৈর্ঘ্য চলচ্চিত্রেও কাজ করেছেন। করুণাময়ী রাণী রাসমণিতে কাজ করার পর তিনি ব্যাপক খ্যাতি অর্জন করেন।

## জীবনের প্রথমার্ধ
তিনি ২০০২ সালের ২১ মে পশ্চিমবঙ্গের মধ্যমগ্রামে জন্মগ্রহণ করেন। তার বাবা একজন ব্যবসায়ী এবং মা গৃহিণী। তিনি পড়াশোনা করেছেন মধ্যগ্রাম বালিকা উচ্চ বিদ্যালয়ে। তিনি আগে নাচ শিখতেন।

## পেশা
তিনি ২০১৬ সালে মডেল হিসেবে তার ক্যারিয়ার শুরু করেছিলেন । এতে তিনি বিপুল খ্যাতি অর্জন করেছিলেন। পরবর্তীতে তিনি অনেক টিভি শো,ধারাবাহিক, টেলিফিল্ম এবং টিভি ধারাবাহিকে কাজ করেছেন। এছাড়াও তিনি অনেক মিউজিক ভিডিওতে কাজ করেছেন। তিনি জি বাংলার ধারাবাহিক রাইকিশোরীর মাধ্যমে অভিনয়ে আত্মপ্রকাশ করেন। এর আগে তিনি ২০১০ সালে ডান্স বাংলা ডান্সে সঞ্চালনা করেছিলেন। পরবর্তীতে তিনি জি বাংলার করুণাময়ী রাণী রাসমণিতে করুণা চরিত্রে অভিনয় করে পরিচিত হন। এরপর তিনি খনার বচন,দেবীপক্ষ,চুনি পান্না ,মিঠাই,রাশি,জানি দেখা হবে,হয়তো তোমারই জন্য,আমার দুর্গা,ঝুমুর,জয় কালী কলকাত্তাওয়ালি,আরও কিছু টিভি ধারাবাহিকে অভিনয় করেছেন।

## টিভি ধারাবাহিক

* খনার বচন- কালার্স বাংলায় প্রচারিত।
* দেবীপক্ষ-স্টার জলসায় প্রচারিত।
* চুনি পান্না-স্টার জলসায় ২০১৯ সালে প্রচারিত।
* মিঠাই-জি বাংলায় প্রচারিত ।
* রাশি-জি বাংলায় প্রচারিত ।
* জানি দেখা হবে-স্টার জলসায় প্রচারিত।
* হয়তো তোমারই জন্য-আকাশ ৮ এ প্রচারিত।
* আমার দূর্গা-জি বাংলায় প্রচারিত ।
* ঝুমুর- কালার্স বাংলায় প্রচারিত।
* জয় কালী কলকাত্তাওয়ালি-স্টার জলসায় প্রচারিত।
* রাইকিশোরী -জি বাংলায় প্রচারিত ।
* করুণাময়ী রাণী রাসমণি -জি বাংলায় প্রচারিত ।
* তেঁতুলপাতা -স্টার জলসা

## তথ্যসূত্র

## বহিঃসংযোগ

* 
* 
* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় টেলিভিশন অভিনেত্রী
আল জামিয়াতুল ইসলামিয়া মাইজদী

**আল জামিয়াতুল ইসলামিয়া মাইজদী** (**আল আমিন মাদ্রাসা** নামে অধিক পরিচিত) নোয়াখালী জেলার মাইজদী বাজারে অবস্থিত একটি কওমি মাদ্রাসা। স্থানীয় আল আমিন বিস্কুট ফ্যাক্টরী এবং হাবিব ভেজিটেবলের প্রতিষ্ঠাতা হাবিবুর রহমান ১৯৮৬ সালে এই মাদ্রাসাটি প্রতিষ্ঠা করেন। তার পুত্র মুহাম্মদ আজিজুল্লাহ এ মাদ্রাসার মুহতামিমের দায়িত্বভার গ্রহণ করেন। ১৯৯৭ সালে এখানে দাওরায়ে হাদিস (মাস্টার্স) চালু করা হয়। নোয়াখালী শহরে এটিই একমাত্র দাওরায়ে হাদিস সম্পন্ন কওমি মাদ্রাসা। মাদ্রাসাটি আঞ্জুমানে ইত্তেহাদুল মাদারিস বাংলাদেশের অন্তর্ভুক্ত। মাদ্রাসার প্রধান উপদেষ্টা ছিলেন মুফতি আবদুর রহমান। ২০২১ সালে মাদ্রাসার ছাত্রসংখ্যা ১০৩৯ ও শিক্ষক ৫০ জন।

## আরও দেখুন
* দেওবন্দি
* কওমি মাদ্রাসা
* দারুল উলুম দেওবন্দ
* আল জামিয়া আল ইসলামিয়া পটিয়া
* বাংলাদেশের কওমি মাদ্রাসার তালিকা
## তথ্যসূত্র

বিষয়শ্রেণী:১৯৮৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৮৬-এ বাংলাদেশে প্রতিষ্ঠিত
বিষয়শ্রেণী:নোয়াখালী জেলার কওমি মাদ্রাসা
জামি’আ ইসলামিয়া মাহ্‌মূদিয়া

**আল-জামেয়া আল-ইসলামিয়া আল-মাহ্‌মুদিয়া** (সংক্ষেপে **মাহ্‌মুদিয়া মাদ্রাসা**/**বেলতলা মাদ্রাসা**) বরিশাল শহরের আমানতগঞ্জে অবস্থিত একটি কওমি মাদ্রাসা। ১৯৪৭ সালে এই মাদ্রাসাটি প্রতিষ্ঠা করেন সৈয়দ মাহমুদ মুস্তফা আল মাদানি। ১৯৮৩ সালে মাদ্রাসাটির বর্তমান নামকরণ করা হয়। ২০০৪ সাল থেকে এখানে ফিকহ বিভাগ চালু করা হয়। বর্তমানে এ মাদ্রাসার মুহতামিম হিসেবে দায়িত্বরত আছেন ওবাইদুর রহমান মাহবুব। ১৯৫৮ সালে এখানে দাওরায়ে হাদিস (মাস্টার্স) খোলা হয়। ২০১৯ সালে মাদ্রাসার ছাত্রসংখ্যা ১২০০ জন। দারুল উলুম দেওবন্দের প্রথম ছাত্র মাহমুদ হাসান দেওবন্দির নামানুসারে মাদ্রাসাটির নামকরণ করা হয়েছে।

## ইতিহাস
দারুল উলুম দেওবন্দের চার ছাত্র নেছার উদ্দিন, আবদুল মান্নান, আবদুল কাদির ও নূর আহমদ হুসাইন আহমদ মাদানির কাছ থেকে পরামর্শ নিয়ে দেশভাগের সময় বরিশালের হাজী ওমর শাহ (বটতলা) মসজিদে মাদ্রাসাটির প্রাথমিক কাজ শুরু করেন। তাদের কর্মতৎপরতা দেখে সে অঞ্চলের প্রসিদ্ধ আলেম মাহমুহ মোস্তফা মাদানি ১৯৪৭ সালের ১৩ ডিসেম্বর বরিশালের চক বাজার জামে এবাদুল্লাহ মসজিদে নতুন প্রতিষ্ঠিত মাদ্রাসার সার্বিক সহযেগিতার বিষয়ে একটি সাধারণ বৈঠকের আয়োজন করেন। সবাই সহযোগিতার আশ্বাস দিলে মাদ্রাসার স্থায়ী জায়গার বন্দোবস্ত হওয়ার আগ পর্যন্ত বটতলা মসজিদেই প্রতিষ্ঠানের প্রাথমিক কার্যাদি চালিয়ে যাওয়ার সিদ্ধান্ত হয়। জায়গার বন্দোবস্ত হওয়ার পর আবদুল কাদিরকে মুহতামিম, নেছারুদ্দিনকে নায়েবে মুহতামিম, আবদুল মান্নানকে ছদরুল মুদাররিসিন ও নূর আহমদকে নায়েবে নাযিম মনোনীত করে মাদ্রাসার কার্যক্রম চালানো হতে থাকে।

## শিক্ষা কার্যক্রম
এ মাদ্রাসা বর্তমানে ৮টি বিভাগ নিয়ে পরিচালিত।
* আবাসিক ও অনাবাসিক নূরাণী এবং নাদিয়া বিভাগ
* তাহফিজুল কুরআন বিভাগ
* কিতাব বিভাগ। জামিয়ার প্রধান ও বৃহত্তম বিভাগ এটি। এতে বর্তমানে ৬টি স্তর রয়েছে।
** ইবতেদায়ী বা প্রাইমারী স্তর
** মুতাওয়াস্সিতাহ বা মাধ্যমিকস্তর
** ছানুবী বা উচ্চ মাধ্যমিক স্তর
** ফযীলত বা স্নাতক স্তর
** তাকমীল বা দাওরায়ে হাদীস বা স্নাতকোত্তর স্তর
** ফতওয়া বিভাগ
* ফতওয়া ও ফারায়েজ বিভাগ
* দেয়ালিকা
* কুতুবখানা
* লিল্লাহ বোর্ডিং
* আবাসিক ছাত্রাবাস

এ মাদ্রাসার প্রতিষ্ঠার পর থেকে যারা প্রধান মুফতি হিসেবে দায়িত্ব পালন করেছেন তাদের মধ্যে উল্লেখযোগ্য: মুফতী ইয়াসনী, নূর আহমদ, আবদুল মান্নান, আমজাদ হোসাইন, শাব্বির আহমদ, আজিজুর রহমান, শহীদুস সালাম কাসেমী এবং বর্তমানে এ বিভাগে প্রধান মুফতি হিসেবে দায়িত্ব পালন করছেন মুফতি সানাউল্লাহ।

## আরও দেখুন
* দেওবন্দি
* কওমি মাদ্রাসা
* দারুল উলুম দেওবন্দ
* আল জামিয়া আল ইসলামিয়া পটিয়া
* বাংলাদেশের কওমি মাদ্রাসার তালিকা

## তথ্যসূত্র

বিষয়শ্রেণী:১৯৪৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৪৭-এ পূর্ব পাকিস্তানে প্রতিষ্ঠিত
বিষয়শ্রেণী:বরিশাল জেলার কওমি মাদ্রাসা
হয়তো তোমারই জন্য

**হয়তো তোমারই জন্য** হল একটি ভারতীয় বাংলা ধারাবাহিক। যা আকাশ ৮ এ প্রচারিত হয় সোমবার থেকে শনিবার সন্ধ‍্যে ৭.৩০ টায়। এতে অভিনয় করেছেন জিতু কমল,সম্পূর্ণা মন্ডল ও আরও অনেকে।

## গল্প
আদিত্য নারায়ণ লাহিড়ী একজন বিখ্যাত আইনজীবী। তার বাবা এবং দাদাও আইনজীবী। জাহ্নবীও একজন আইনজীবী। জাহ্নবীর বাবার নেই। তিনি পুত্র সন্তান না হওয়ায় স্ত্রী ও মেয়েদেরকে ছেড়ে যান। সেজন্য সে কোনো ছেলেকে বিশ্বাস করে না। বাবাকে শাস্তি দিতে সে আইনজীবী হয়। একদিন কোর্টে মুখোমুখি হয় জাহ্নবী ও আদিত্য। আইনি কাজের মধ্যেই দুজনের মধ্যে প্রেম হয়।

## অভিনয়

* আদিত্য নারায়ণ লাহিড়ী-জিতু কমল
* জাহ্নবী-সম্পূর্ণা মন্ডল
* রুহি-কোয়েল বন্দ্যোপাধ্যায়
* শিল্পা মণ্ডল
* সৌরভ চট্টোপাধ্যায়
* নিশা পোদ্দার
* চৈতি ঘোষাল
* জাহ্নবীর মা- চুমকি চৌধুরী
* বিপ্লব দাশগুপ্ত
* সায়ন্তনী সেনগুপ্ত
* পলাশ গঙ্গোপাধ্যায়
* ইন্দ্রনারায়ণ লাহিড়ী -কৃষ্ণ কিশোর মুখোপাধ্যায়/রাহুল বর্মন
* ঐন্দ্রিলা সাহা&lrm;

## তথ্যসূত্র

বিষয়শ্রেণী:ভারতীয় টেলিভিশন ধারাবাহিক
বিষয়শ্রেণী:ভারতে বাংলা ভাষার টেলিভিশন অনুষ্ঠান
বিষয়শ্রেণী:বাংলা ভাষার টেলিভিশন অনুষ্ঠান
বিষয়শ্রেণী:ভারতীয় টেলিভিশনের অনুষ্ঠান
বিষয়শ্রেণী:বাংলা ভাষার টেলিভিশন
বিষয়শ্রেণী:আকাশ ৮-এর মৌলিক অনুষ্ঠান
দ্বিতীয় তৈলপ

**দ্বিতীয় তৈলপ** (রাজত্বকাল: আনুমানিক ৯৭৩-৯৯৭ খ্রিস্টাব্দ; অপর নাম: **দ্বিতীয় তৈল**; উপাধি: *অহবমল্ল*) ছিলেন দক্ষিণ ভারতের পশ্চিম চালুক্য রাজবংশের প্রতিষ্ঠাতা। তৈলপ নিজেকে পূর্ববর্তী বাতাপির চালুক্যদের বংশধর বলে দাবি করতেন এবং প্রাথমিকভাবে তারদাবাদি-১০০০ প্রদেশ (অধুনা কর্ণাটক রাজ্যের বিজয়পুর জেলা) থেকে রাষ্ট্রকূট সম্রাটের অধীনস্থ সামন্ত শাসক হিসেবে রাজ্য শাসন করতেন। পরমার রাজা সিয়কের আক্রমণে রাষ্ট্রকূট সাম্রাজ্য পর্যুদস্ত হলে তৈলপ রাষ্ট্রকূট রাজা দ্বিতীয় কর্ককে সিংহাসনচ্যূত করে নতুন রাজবংশ প্রতিষ্ঠা করেন।

নর্মদা ও তুঙ্গভদ্রা নদীর মধ্যবর্তী পশ্চিম দাক্ষিণাত্য ভূখণ্ডে নিজ নিয়ন্ত্রণ সুদৃঢ় করতে তৈলপকে বহু বছর ব্যয় করতে হয়েছিল। ক্রমে শিলাহর সহ একাধিক পূর্বতন রাষ্ট্রকূট সামন্ত রাজবংশ তৈলপের সার্বভৌমত্ব স্বীকার করে নেয়। তৈলপ সফলভাবে চোল ও পরমার বহিরাক্রমণকে প্রতিরোধ করেন এবং আক্রমণকারী পরমার রাজা মুঞ্জকে বন্দী ও হত্যা করেন। তৈলপের সেনাধ্যক্ষ বরপ অধুনা গুজরাত রাজ্যের অন্তর্গত লাট অঞ্চল জয় করে লাট চালুক্য শাসক বংশের প্রতিষ্ঠা করেন। তৈলপের উত্তরসূরিরা দ্বাদশ শতাব্দী পর্যন্ত পশ্চিম দাক্ষিণাত্য ভূখণ্ডে নিজেদের কর্তৃত্ব বজায় রেখেছিলেন।

## তথ্যসূত্র

### গ্রন্থপঞ্জি

* 
* 
* 
* 
* 
* 
* 
* 
* 
* 

বিষয়শ্রেণী:৯৯৭-এ মৃত্যু
বিষয়শ্রেণী:পশ্চিম চালুক্য সাম্রাজ্য
সম্পূর্ণা মন্ডল

**সম্পূর্ণা মন্ডল** একজন ভারতীয় বাঙালি মডেল এবং টেলিভিশন অভিনেত্রী । সে মূলত বাংলা ধারাবাহিকে অভিনয় করেন। তিনি অনেক টিভি বিজ্ঞাপনের  পাশাপাশি স্বল্পদৈর্ঘ্য চলচ্চিত্রেও কাজ করে। করুণাময়ী রাণী রাসমণি ও দুর্গা দুর্গেশ্বরীতে কাজ করার পর সে ব্যাপক খ্যাতি অর্জন করে।
## জীবনের প্রথমার্ধ
সম্পূর্ণা‌ মণ্ডল ২০০৪ সালের ২৫ নভেম্বর ভারতের পশ্চিমবঙ্গের কলকাতায় জন্মগ্রহণ করেন। তার বাবা একজন ব্যবসায়ী এবং মা গৃহিণী। তিনি সিলদা উচ্চ বিদ্যালয়ে অধ্যয়নরত।

## পেশা
সম্পূর্ণা‌ আগে নাচ করত । তার প্রথম অভিনয় কালার্স বাংলার ‘মা দুর্গা’ ধারাবাহিকে । এরপর সে জি বাংলার ‘গোয়েন্দা গিন্নি’তে অভিনয় করে। ২০১৭ সালে সে করুণাময়ী রাণী রাসমণি তে জগদম্বার ভূমিকায় অভিনয় করে। তারপর সে স্টার জলসার ‘দুর্গা দুর্গেশ্বরী’তে অভিনয় করে জনপ্রিয়তা অর্জন করে। 
হৈচৈতে *হ্যালো* ওয়েব সিরিজে সে রাইমা সেন এর মেয়ের ভূমিকায় অভিনয় করে। ২০২১ সালে সে আকাশ ৮ এ হয়তো তোমারই জন্যতে
অভিনয় করছে।

## তথ্যসূত্র

## বহিঃসংযোগ
* 
* 
* 

বিষয়শ্রেণী:২০০৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় টেলিভিশন অভিনেত্রী
চতুর্থ সোমেশ্বর

**চতুর্থ সোমেশ্বর** () বা () ছিলেন পশ্চিম চালুক্য সাম্রাজ্যের শেষ রাজা। ১১৮৯ সালের পরে তিনি ক্ষয়িষ্ণু কলচুরি রাজ্যকে পরাজিত করে চালুক্য রাজ্য পুনঃপ্রতিষ্ঠার একটি সাময়িক চেষ্টা করেছিলেন। অল্পকালের জন্য তিনি রাজধানী বাসবকল্যাণ দখল করতে সমর্থও হয়েছিলেন। কিন্তু অপর সামন্ত শাসক সেউন, হৈসল ও কাকতীয়দের প্রতিরোধ করতে পারেননি। এই তিন শাসকগোষ্ঠীর হাতেই ১২০০ খ্রিস্টাব্দের মধ্যে চালুক্য সাম্রাজ্যের পতন সম্পূর্ণ হয়েছিল। শেষে এই তিন সামন্ত শাসক কাবেরী নদী থেকে নর্মদা নদী পর্যন্ত প্রসারিত বিস্তীর্ণ অঞ্চল নিজেদের মধ্যে ভাগ করে নেয়।

## তথ্যসূত্র

**বই**
* 
* 

বিষয়শ্রেণী:১২০০-এ মৃত্যু
বিষয়শ্রেণী:পশ্চিম চালুক্য সাম্রাজ্য
জামিয়া ইসলামিয়া আরাবিয়া উমেদনগর

**জামিয়া ইসলামিয়া আরাবিয়া উমেদনগর** সংক্ষেপে **উমেদনগর মাদ্রাসা** সিলেটের হবিগঞ্জ জেলা সদরে অবস্থিত একটি কওমি মাদ্রাসা। হুসাইন আহমদ মাদানির ইঙ্গিতে ১৯৫৮ সালে দারুল উলুম দেওবন্দের আদলে এ মাদ্রাসা প্রতিষ্ঠা করা হয়। প্রতিষ্ঠাকালীন মাদ্রাসার অধ্যক্ষ ছিলেন মিসবাহুজ্জামান এবং প্রতিষ্ঠাকালীন প্রধান পৃষ্ঠপোষক ছিলেন আব্দুল মতিন চৌধুরী শায়খে ফুলবাড়ী। তাফাজ্জুল হক হবিগঞ্জীর সময়ে মাদ্রাসাটির ব্যাপক উন্নতি হয়। ২০২০ সালে মাদ্রাসার ছাত্রসংখ্যা ৫০০ জন।

## ইতিহাস
ভারতের হুসাইন আহমদ মাদানির অনুপ্রেরণা ও ইঙ্গিতে ১৯৫৮ সালে হবিগঞ্জের খোয়াই নদীর তীরে এই মাদ্রাসাটি প্রতিষ্ঠা করা হয়। প্রতিষ্ঠাকালীন মুহতামিম হিসেবে দায়িত্ব পালন করেন মিসবাহুজ্জামান। তারপর দায়িত্ব গ্রহণ করেন মাওলানা শরিফ উদ্দিন। প্রতিষ্ঠাকালে মাওলানা সুলাইমান, ফজলুল করীম মুনশী, আব্দুল কাদির ও ইউনুস আহমদ, মাওলানা শরীফউদ্দিন, আব্দুল মতিন চৌধুরী প্রমুখ ব্যক্তিবর্গ এর সাথে ওতপ্রোতভাবে জড়িত ছিলেন। ১৯৭৫ সালে এর পরিচালনার দায়িত্ব গ্রহণ করেন তাফাজ্জুল হক হবিগঞ্জী। তার সময়ে আসআদ মাদানি, আবদুল্লাহ দরখাস্তি, আরশাদ মাদানি, আসজাদ মাদানি, আব্দুল হক আজমি, আবু উমর ইয়াকুবী সহ প্রমুখ আন্তর্জাতিক ইসলামি পণ্ডিত মাদ্রাসা পরিদর্শনে আসেন। ২০২০ সালে তাফাজ্জুল হক হবিগঞ্জীর মৃত্যুর পর মাসরুরুল হক মাদ্রাসার দায়িত্বরত আছেন।

## আরও দেখুন
* দেওবন্দি
* কওমি মাদ্রাসা
* দারুল উলুম দেওবন্দ
* আল জামিয়া আল ইসলামিয়া পটিয়া
* বাংলাদেশের কওমি মাদ্রাসার তালিকা
## তথ্যসূত্র

বিষয়শ্রেণী:১৯৫৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৫৮-এ পূর্ব পাকিস্তানে প্রতিষ্ঠিত
বিষয়শ্রেণী:হবিগঞ্জ জেলার কওমি মাদ্রাসা
রুহুল আমিন (কৃষিবিদ)

**রুহুল আমিন** (জন্ম: ১১ নভেম্বর ১৯৫৩) একজন বাংলাদেশী কৃষিবিদ। তিনি দিনাজপুরের হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের (হাবিপ্রবি) এগ্রিকালচারাল অ্যান্ড ইন্ডাস্ট্রিয়াল ইঞ্জিনিয়ারিং বিভাগের অবসরপ্রাপ্ত অধ্যাপক এবং বিশ্ববিদ্যালয়টির সাবেক উপাচার্য।

## জন্ম
তিনি ১৯৫৩ সালের ১১ নভেম্বর দিনাজপুরের সদর উপজেলার শংকরপুর গ্রামে জন্মগ্রহণ করেন।

## শিক্ষাজীবন
আমিন বাংলাদেশ কৃষি বিশ্ববিদ্যালয় থেকে কৃষি বিষয়ে বিএসসি ইঞ্জিনিয়ারিং ডিগ্রি লাভ করেন। তিনি যুক্তরাজ্যের ক্র্যানফিল্ড বিশ্ববিদ্যালয় থেকে পোস্ট গ্রাজুয়েশন ডিগ্রি অর্জন করেন।

## কর্মজীবন
রুহুল দীর্ঘকাল হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের এগ্রিকালচারাল অ্যান্ড ইন্ডাস্ট্রিয়াল ইঞ্জিনিয়ারিং বিভাগে অধ্যাপনায় নিযুক্ত ছিলেন।

অধ্যাপনার পাশাপাশি তিনি হাবিপ্রবির রিজেন্ট বোর্ড ও একাডেমিক কাউন্সিলের সদস্য, ইঞ্জিনিয়ারিং অনুষদের ডিন এবং বিভাগীয় প্রধানসহ বিভিন্ন গুরুত্বপূর্ণ দায়িত্ব পালন করেন। তিনি বাংলাদেশ বিশ্ববিদ্যালয় মঞ্জুরী কমিশনের খণ্ডকালীন সদস্য ছিলেন।

রুহুল আমিন ২০০৭ থেকে ২০০৮ সাল পর্যন্ত হাজী দানেশ বিজ্ঞান ও প্রযুক্তি বিশ্ববিদ্যালয়ের ভারপ্রাপ্ত উপাচার্যের দায়িত্ব করেন। তিনি ২০১২ সালের ২৭ সেপ্টেম্বর পরবর্তী চার বছরের জন্য বিশ্ববিদ্যালয়টির উপাচার্যের দায়িত্বভার গ্রহণ করেন। ২০১৬ সালের ২৬ সেপ্টেম্বর উপাচার্য হিসেবে তার মেয়াদ পূর্ণ হয়।

## তথ্যসূত্র

বিষয়শ্রেণী:বাংলাদেশী শিক্ষায়তনিক
বিষয়শ্রেণী:১৯৫৩-এ জন্ম
বিষয়শ্রেণী:দিনাজপুর জেলার ব্যক্তি
বিষয়শ্রেণী:বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের উপাচার্য
বিষয়শ্রেণী:জীবিত ব্যক্তি
সেউণ (যাদব) রাজবংশ

**সেউণ**, **সেবুণ**, **গাবলি রাজন্যবর্গ** বা **দেবগিরির যাদব রাজবংশ** (আনু. ১১৮৭-১৩১৭ খ্রিস্টাব্দ) ছিল একটি মধ্যযুগীয় ভারতীয় রাজবংশ। এই রাজ্যের সর্বাধিক বিস্তৃতি ঘটেছিল উত্তরে নর্মদা নদী থেকে দক্ষিণে তুঙ্গভদ্রা নদী পর্যন্ত দাক্ষিণাত্য মালভূমির পশ্চিমাঞ্চল জুড়ে (অধুনা মহারাষ্ট্র ও উত্তর কর্ণাটক এবং মধ্যপ্রদেশ রাজ্যের কিয়দংশ)। রাজ্যের রাজধানী ছিল দেবগিরি (অধুনা মহারাষ্ট্রের ঔরঙ্গাবাদ জেলার দৌলতাবাদ)।

দেবগিরির যাদবেরা প্রথমে পশ্চিম চালুক্য রাজবংশের সামন্ত শাসক হিসেবে রাজত্ব করত। খ্রিস্টীয় দ্বাদশ শতাব্দীর মধ্যভাগ নাগাদ চালুক্যদের ক্ষমতা হ্রাসপ্রাপ্ত হলে যাদব রাজা পঞ্চম ভীল্লম স্বাধীনতা ঘোষণা করে। দ্বিতীয় সিংহনের রাজত্বকালে যাদব রাজ্য সমৃদ্ধির শিখরে আরোহণ করে এবং চতুর্দশ শতাব্দীর গোড়ার দিকে দিল্লি সুলতানি কর্তৃক বিজিত হওয়ার পূর্বাবধি এই রাজ্যের সমৃদ্ধি অব্যাহত থাকে।

## তথ্যসূত্র

### গ্রন্থপঞ্জি

* 
* 
* 
* 
* 
* 
* 
* 
* 
* 

## বহিঃসংযোগ

* Miscellaneous inscriptions in Kannada from Yadava period
* Bombay-Karnataka inscriptions: The Yadavas
* Bombay-Karnataka inscriptions (volume III): The Yadavas


বিষয়শ্রেণী:ভারতের সাম্রাজ্য ও রাজ্য
বিষয়শ্রেণী:কর্ণাটকের ইতিহাস
বিষয়শ্রেণী:মহারাষ্ট্রের ইতিহাস
বিষয়শ্রেণী:ভারতের রাজবংশ
বিষয়শ্রেণী:হিন্দু রাজবংশ
বিষয়শ্রেণী:চন্দ্রবংশ
বিষয়শ্রেণী:মধ্যযুগীয় ভারত
বিষয়শ্রেণী:৯ম শতাব্দীতে ভারতে প্রতিষ্ঠিত
বিষয়শ্রেণী:চন্দ্রবংশ (রাজবংশ)
বিষয়শ্রেণী:৮৫০-এ প্রতিষ্ঠিত
বিষয়শ্রেণী:মধ্যযুগীয় সাম্রাজ্য ও ভারতের রাজ্য
এ এম এম শওকত আলী

**এ এম এম শওকত আলী** একজন বাংলাদেশি সাবেক সরকারি কর্মকর্তা যিনি তত্ত্বাবধায়ক সরকারের উপদেষ্টা ছিলেন। তিনি ২০০১ সালে কৃষি মন্ত্রণালয়ের সচিব হিসেবে দায়িত্ব পালন কালে সরকারি চাকুরি থেকে অবসরে যান।

## কর্মজীবন
শওকত আলী ১৯৬৬ সালে পাকিস্তান সিভিল সার্ভিসে (সিএসপি) যোগদান করেন। তিনি ২০০১ সালে কৃষি মন্ত্রণালয়ের সচিব থেকে সরকারি চাকুরি থেকে অবসরে যান। ৯ জানুয়ারি ২০০৭ সাল থেকে ৫ জানুয়ারি ২০০৯ সাল পর্যন্ত তিনি বাংলাদেশের তত্ত্বাবধায়ক সরকারের স্বাস্থ্য ও পরিবার কল্যাণ, খাদ্য ও দুর্যোগ ব্যবস্থাপনা মন্ত্রণালয়ের উপদেষ্টা হিসেবে দায়িত্ব পালন করেন।

তিনি সহকারী অধ্যাপক হিসেবে ইস্ট ওয়েস্ট ইউনিভার্সিটিতে এবং ঢাকার সিভিল সার্ভিস কলেজে যুক্ত আছেন।

## গ্রন্থ
শওকত আলী ইংরেজি ও বাংলা দৈনিকে নিয়মিত কলাম লিখেন। ভিন্ন বিষয়ে তিনি গ্রন্থ রচনা করেন। তার উল্লেখযোগ্য গ্রন্থের মধ্যে রয়েছে:

* বাংলাদেশের সমকালীন ঘটনাপ্রবাহ
* জেলা প্রশাসনের পরিবর্তনশীল দৃশ্যপট
* Faces of Terrorism in Bangladesh
* Civil Service Management in Bangladesh: An Agenda for Policy
* Bangladesh Civil Service: A Political-Administrative Perspective

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা
বিষয়শ্রেণী:বাংলাদেশের সচিব
বিষয়শ্রেণী:বাংলাদেশের খাদ্যমন্ত্রী
দেবেন্দ্রনাথ মল্লিক

**দেবেন্দ্রনাথ মল্লিক **বা সংক্ষেপে  ডি এন মল্লিক (১৮৬৬ ― ১৯৪১) ছিলেন খ্যাতনামা  বাঙালি অধ্যাপক । তিনি প্রখ্যাত বিজ্ঞানী সত্যেন্দ্রনাথ বসু, মেঘনাদ সাহা, নিখিলরঞ্জন সেন প্রমুখের প্রিয় গণিতের অধ্যাপক ছিলেন।
## জন্ম ও শিক্ষাজীবন

দেবেন্দ্রনাথ মল্লিকের জন্ম ব্রিটিশ ভারতের অধুনা পশ্চিমবঙ্গের হাওড়া জেলার উলুবেড়িয়ায় পিতা গঙ্গানারায়ণ মল্লিক জমিদারি সেরেস্তায় কাজ করতেন। তার স্কুলের পড়াশোনা বাগনান ইংরাজী স্কুলে। কলকাতার সেন্ট জেভিয়ার্স কলেজের মেধাবী ছাত্র ছিলেন তিনি। স্নাতক ও স্নাতকোত্তরের পর *গিলক্রাইস্ট বৃত্তি* নিয়ে ইংল্যান্ড যান। কেমব্রিজ থেকে রাঙলার হয়ে ও বিজ্ঞানে ডক্টরেট ডিগ্রি লাভ করে স্বদেশে ফেরেন।

## কর্মজীবন
প্রথমে হুগলি কলেজ ও তারপর পাটনা কলেজে কিছু দিনের  অধ্যাপনার পর চুক্তির ভিত্তিতে ১৯০৮ ও ১৯০৯ খ্রিস্টাব্দে কলকাতা বিশ্ববিদ্যালয়ে  অধ্যাপক লিটিলের স্থলাভিষিক্ত হয়ে রিডার হিসাবে যোগ দেন গণিত ও পদার্থবিজ্ঞান পড়ানোর জন্য। এর পর  প্রেসিডেন্সি কলেজে যোগ দেন। এখানে ১৯১১ খ্রিস্টাব্দে তার  গণিতের ছাত্ররা ছিলেন সত্যেন্দ্রনাথ বসু, মেঘনাদ সাহা, নিখিলরঞ্জন সেন প্রমুখেরা। এখান থেকে অবসর নেওয়ার পর তিনি আলিগড় ও কাশ্মীর কলেজের অধ্যক্ষ হন। একবারে শেষে রংপুরের কারমাইকেল কলেজ শিক্ষকতা করে অধ্যক্ষ হিসাবে অবসর নেন। ১৯১৩ খ্রিস্টাব্দে পাটনায় *অল ইন্ডিয়া থিইস্টিক কনফারেন্স* এবং *[[ভারতীয় বিজ্ঞান কংগ্রেস সংস্থা|ভারতীয় বিজ্ঞান কংগ্রেস সংস্থার]]* মুম্বই এ অধিবেশনে অনুষ্ঠিত বিজ্ঞান কংগ্রেসে পদার্থবিজ্ঞান বিভাগের সভাপতি ছিলেন। তার রচিত গণিত ও পদার্থবিজ্ঞানের কলেজীয় স্তরের পাঠ্যপুস্তক আছে।

## তথ্যসূত্র

বিষয়শ্রেণী:১৮৬৬-এ জন্ম
বিষয়শ্রেণী:১৯৪১-এ মৃত্যু
বিষয়শ্রেণী:হাওড়া জেলার ব্যক্তি
বিষয়শ্রেণী:বাঙালি গণিতজ্ঞ
বিষয়শ্রেণী:সেন্ট জেভিয়ার্স কলেজের প্রাক্তন শিক্ষার্থী
বিষয়শ্রেণী:কারমাইকেল কলেজ, রংপুরের শিক্ষক
.সিমরু

**.সিমরু** হলো ওয়েলসের জন্য দুটি ভৌগোলিক টপ-লেভেল ডোমেইনের একটি (অন্যটি .ওয়েলস)। সিমরু শব্দের অর্থ ওয়েলসে ওয়েলস।

এই টিএলডিটি ব্রিটিশ ইন্টারনেট রেজিস্ট্রি কোম্পানি *নোমিনেট* প্রস্তাব করেছিল, এই কোম্পানি ১৯৯৬ সাল থেকে যুক্তরাজ্যের .ইউকে ডোমেইন পরিচালনা করে। প্রস্তাবটি প্রথমে ওয়েলস ভিত্তিক, অলাভজনক প্রতিষ্ঠান ডটসিওয়াইএম কর্তৃক প্রস্তাবিত হয়, যা .সিওয়াইএম- ডোমেইনের সাথে দ্বন্দ্বের মধ্যে পড়ে। (চূড়ান্তভাবে কেম্যান দ্বীপপুঞ্জকে .সিওয়াইএম ডোমেইন দেওয়া হয়েছিল।)

২০১৪ সালের জুনে, আইসিএএনএন দ্বারা ডোমেনগুলির জন্য চূড়ান্ত অনুমতি দেওয়া হয়েছিল এবং নতুন ডোমেনগুলির পর্যায়ক্রমে লঞ্চ শুরু হয়েছিল। প্রাথমিকভাবে, নতুন ডোমেইনগুলি ট্রেডমার্ক হোল্ডারদের জন্য উপলব্ধ ছিল, সম্পূর্ণ প্রাপ্যতার সাথে মূলত ২০১৫ সালের বসন্তের জন্য পরিকল্পনা করা হয়েছিল।

## আরোও দেখুন
ভাষা এবং সংস্কৃতির উপর ভিত্তি করে অন্যান্য শীর্ষ স্তরের ডোমেইন:
* .স্কট
* .বিজেডএইচ
* .ক্যাট
* .ইউএস
* .গ্যাল
* .কেবেক

## তথ্যসূত্র

## বহিঃসংযোগ
* নোমিনেট: সিমরু - ওয়েলস 
* Our Home Online (ওয়েলসের জন্য ডোমেইন) (ইংরেজি এবং ওয়েলশ)
* ইউরোপীয় সাংস্কৃতিক এবং ভাষাগত ডোমেইন নেটওয়ার্ক 

বিষয়শ্রেণী:জেনেরিক টপ-লেভেল ডোমেইন
বিষয়শ্রেণী:প্রস্তাবিত টপ-লেভেল ডোমেইন
বিষয়শ্রেণী:২০১৫-এ কম্পিউটার সম্পর্কিত প্রবর্তন
ভাঙ্গা-কুয়াকাটা লাইন

**ভাঙ্গা-কুয়াকাটা লাইন** বাংলাদেশ সরকার কর্তৃক গৃহীত একটি উন্নয়ন প্রকল্প যা ফরিদপুরের ভাঙ্গা জংশন থেকে পটুয়াখালীর কুয়াকাটার মধ্যে রেলসংযোগ স্থাপন করবে। এই রেলপথের মাধ্যমে প্রথমবারের মতো বরিশাল বিভাগ রেল নেটওয়ার্কের আওতায় আসবে।

## ইতিহাস
পদ্মা সেতু রেল সংযোগ প্রকল্পের মাধ্যমে রেলওয়ে নেটওয়ার্কের আওতায় বাংলাদেশের দক্ষিণ এবং দক্ষিণ পশ্চিমাঞ্চলকে আনার সিদ্ধান্ত নেওয়া হয়। প্রথম ধাপে ঢাকার কমলাপুর থেকে দক্ষিণ-পশ্চিমাঞ্চলের জেলা যশোর পর্যন্ত ১৭২ কিলোমিটার বিস্তৃত একটি ব্রডগেজ রেলপথ নির্মাণ করার উদ্যোগ নেওয়া হয়। এরই ধারাবাহিকতায় ২০১৬ সালের ৯ অক্টোবর ফরিদপুরের ভাঙ্গা জংশন রেলওয়ে স্টেশন থেকে পায়রা সমুদ্রবন্দর পর্যন্ত আরেকটি রেলপথ তৈরির অনুমোদন দেওয়া হয়। পরবর্তীতে রেলপথটিকে পায়রা থেকে কুয়াকাটা পর্যন্ত সম্প্রসারণের উদ্যোগ গ্রহণ করা হয়। সর্বশেষ তথ্যানুযায়ী ২০২২ সাল থেকে ভাঙ্গা থেকে পায়রা বন্দর পর্যন্ত রেলপথ নির্মাণের কাজ শুরু হবে, যা ২০৩০ সালে সমাপ্ত হওয়ার কথা রয়েছে।

রেলপথটি ২০২৫ সাল নাগাদ চালু হওয়ার কথা থাকলেও পরবর্তীতে তা বাড়িয়ে ২০৩০ সাল করা হয়। বিশদ নকশা প্রণয়নসহ সম্ভাব্যতা সমীক্ষা প্রস্তাব ২০১৬ সালের ৯ অক্টোবর পরিকল্পনামন্ত্রী কর্তৃক অনুমোদন পায়। পরামর্শক প্রতিষ্ঠানের সঙ্গে ২০১৮ সালের ১৯ জুন তারিখে চুক্তি স্বাক্ষরিত হয়েছে। বর্তমানে মাঠপর্যায়ে সমীক্ষা চলছে। প্রকল্পের বাস্তবায়ন অগ্রগতি ৪০ শতাংশ।

## স্টেশনসমূহ
ডিসেম্বর ২০২১ এ পাওয়া সর্বশেষ তথ্যানুযায়ী এই পথে ১৯টি রেলস্টেশন তৈরি হওয়ার কথা রয়েছে। এর মধ্যে সম্ভাব্য কয়েকটি হলো:

# ভাঙ্গা জংশন রেলওয়ে স্টেশন, 
# বড়ইতলা রেলওয়ে স্টেশন
# টেকেরহাট রেলওয়ে স্টেশন
# মাদারীপুর রেলওয়ে স্টেশন 
# কালকিনি রেলওয়ে স্টেশন
# গৌরনদী রেলওয়ে স্টেশন
#উজিরপুর রেলওয়ে স্টেশন
# বরিশাল বিমানবন্দর রেলওয়ে স্টেশন 
# বরিশাল রেলওয়ে স্টেশন 
# দপদপিয়া রেলওয়ে স্টেশন
# বাকেরগঞ্জ রেলওয়ে স্টেশন 
# বদরপুর রেলওয়ে স্টেশন
# পটুয়াখালী রেলওয়ে স্টেশন 
# কুকুয়া রেলওয়ে স্টেশন
# আমতলী রেলওয়ে স্টেশন 
# পায়রা সমুদ্রবন্দর রেলওয়ে স্টেশন
# পায়রা সমুদ্রবন্দর ইয়ার্ড রেলওয়ে স্টেশন
# লেমুপাড়া রেলওয়ে স্টেশন
# কুয়াকাটা রেলওয়ে স্টেশন

## আরও দেখুন
ঢাকা-যশোর রেলপথ

## তথ্যসূত্র

বিষয়শ্রেণী:বাংলাদেশের রেলপথ
বিষয়শ্রেণী:বাংলাদেশের ৫ ফুট ৬ ইঞ্চি গেজ রেলপথ
বিষয়শ্রেণী:বাংলাদেশের ডুয়েলগেজ রেলপথ
বিষয়শ্রেণী:পদ্মা সেতু
বিষয়শ্রেণী:বাংলাদেশে প্রস্তাবিত রেলপথ
বিষয়শ্রেণী:কুয়াকাটা
বিষয়শ্রেণী:পটুয়াখালী জেলার পরিবহনব্যবস্থা
বড়োল্যান্ড বিশ্ববিদ্যালয়

**বড়োল্যান্ড বিশ্ববিদ্যালয়** (বিইউ) একটি *পাবলিক স্টেট কলেজিয়েট ইউনিভার্সিটি* যা ভারতের আসাম রাজ্যর কোকরাঝার, বোডোল্যান্ডে ২০০৯ সালে প্রতিষ্ঠিত হয়। এটি নিম্ন আসাম অঞ্চলের (রাজধানী গুয়াহাটি ব্যতীত) বডোল্যান্ড টেরিটোরিয়াল এরিয়া ডিস্ট্রিক্টস (বিটিএডি) -এর প্রথম বিশ্ববিদ্যালয়। যখন বোডোল্যান্ড বিশ্ববিদ্যালয় ইউজিসি আইনের অধীনে ১২ বি মর্যাদা অর্জন করেবে, তখন গৌহাটি বিশ্ববিদ্যালয়ের অধিভুক্ত এমন ২৩ টি কলেজ বড়োল্যান্ড বিশ্ববিদ্যালয়ের সাথে অধিভুক্ত স্থানান্তরিত হবে।

## ইতিহাস
২০০৯ সালে গৌহাটি বিশ্ববিদ্যালয়ের কোকরাঝাড় ক্যাম্পাসকে একটি রাষ্ট্রীয় বিশ্ববিদ্যালয়ে উন্নীত করে বোডোল্যান্ড বিশ্ববিদ্যালয় প্রতিষ্ঠিত হয়।

## বিভাগ সূমহ
* অসমীয়া বিভাগ 
* অৰ্থনীতি বিভাগ
* বড়ো বিভাগ
* ইংরেজী বিভাগ
* রাজনীতি বিজ্ঞান বিভাগ
* উদ্ভিদ বিজ্ঞান বিভাগ
* প্ৰাণী বিজ্ঞান বিভাগ
* তথ্য প্ৰযুক্তি বিভাগ
* ভূতত্ত্ব বিভাগ
* রসায়ন বিভাগ
* গণিত বিভাগ
* কম্পিউটার বিজ্ঞান বিভাগ
* পদাৰ্থ বিজ্ঞান বিভাগ
* বাণিজ্যিক প্ৰশাসন বিভাগ

## তথ্যসূত্র

বিষয়শ্রেণী:আসামের বিশ্ববিদ্যালয় ও কলেজ
বিষয়শ্রেণী:২০০৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ভারতের সরকারি বিশ্ববিদ্যালয়
বিষয়শ্রেণী:২০০৯-এ আসামে প্রতিষ্ঠিত
বিষয়শ্রেণী:আসামের বিশ্ববিদ্যালয়
বিষয়শ্রেণী:ভারতের রাজ্য বিশ্ববিদ্যালয়
মেঘমালা রয় এডুকেশন সেন্টার

**মেঘমালা রয় এডুকেশন সেন্টার** একটি ইংরেজি মাধ্যম সহ-শিক্ষা বিদ্যালয়, যা ভারতের কলকাতার বেহালায় অবস্থিত। বিদ্যালয়টি (১০+২) মান পর্যন্ত শিক্ষা প্রদান করে। বিদ্যালয়টি ১৯৯১ সালে প্রতিষ্ঠিত হয়েছিল। বিদ্যালয়টি সিআইএসসিই-র সঙ্গে যুক্ত। 

## তথ্যসূত্র

বিষয়শ্রেণী:কলকাতার বিদ্যালয়
বিষয়শ্রেণী:১৯৯১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯১-এ পশ্চিমবঙ্গে প্রতিষ্ঠিত
প্রস্তাবিত টপ-লেভেল ডোমেইন

ইন্টারনেটের ডোমেইন নেম সিস্টেমটি টপ-লেভেল ডোমেনগুলির একটি সেট নিয়ে গঠিত যা শ্রেণিবিন্যাসের নাম স্থান এবং ডাটাবেসের মূল ডোমেইন গঠন করে। ইন্টারনেটের প্রবৃদ্ধিতে, ১৯৮৪ সালে ছয়টি জেনেরিক টপ-লেভেল ডোমেইনের প্রাথমিক সেট প্রসারিত করা বাঞ্ছনীয় হয়ে ওঠে। ফলস্বরূপ, আইসিএএনএন কর্তৃক বাস্তবায়নের জন্য নতুন শীর্ষ স্তরের ডোমেইন নাম প্রস্তাব করা হয়। এই ধরনের প্রস্তাবগুলির মধ্যে রয়েছে অনিয়ন্ত্রিত জিটিএলডির নীতি গ্রহণ করা থেকে শুরু করে যেগুলি যে কোনও উদ্দেশ্যে নিবন্ধিত হতে পারে, বিশেষ সংস্থার বিশেষ ব্যবহারের জন্য চার্টার্ড জিটিএলডি পর্যন্ত। ২০০০ সালের অক্টোবরে, আইসিএএনএন টপ-লেভেল ডোমেইন স্ট্রিংগুলির জন্য প্রস্তাবগুলির একটি তালিকা প্রকাশ করেছিল।

## ভৌগোলিক প্রস্তাবনা

*.জিও – জেনেরিক ভৌগোলিক অবস্থান।
*.টরন্টো – এটি টরন্টো সিটির কর্মীরা প্রস্তাব করেছিলেন।
*.স্কট

## আন্তর্জাতিকীকৃত কান্ট্রি কোড টপ-লেভেল ডোমেইন
নিম্নোক্ত সিসিটিএলডি গুলো (কান্ট্রি কোড টপ-লেভেল ডোমেইন) একটি পদ্ধতি ব্যবহার করে অনুরোধ করা হয়েছে যা আন্তর্জাতিক ডোমেইন নাম (বা আইডিএন) সিসিটিএলডি ফাস্ট ট্র্যাক প্রসেস নামে পরিচিত।

নিম্নলিখিত দেশগুলির জাতীয় ভাষা রয়েছে যা ল্যাটিনের চেয়ে অন্যান্য স্ক্রিপ্ট ব্যবহার করে, কিন্তু কোন আন্তর্জাতিকীকৃত কান্ট্রি কোড টপ-লেভেল ডোমেইন নেই এবং উপরের তালিকায় কোনটিই প্রস্তাবিত নয়:
*আফগানিস্তান
*ভুটান
*কম্বোডিয়া
*চাদ
*সাইপ্রাস
*জিবুতি
*ইরিত্রিয়া
*ইথিওপিয়া
*উত্তর কোরিয়া
*কুয়েত
*কিরগিজস্তান
*লেবানন
*মালদ্বীপ
*মিয়ানমার
*নেপাল
*তাজিকিস্তান

## প্রযুক্তিগত বিষয়ের ডোমেইন নাম
*.মেইল – ই-মেইল নেটওয়ার্কের জন্য একটি ডোমেইন, ই-মেইল স্প্যামের বিরুদ্ধে লড়াই করার সুবিধার্থে প্রস্তাবিত। 
*.ওয়েব – ওয়ার্ল্ড ওয়াইড ওয়েবে সাধারণ ব্যবহারের জন্য একটি ডোমেইন।

## আরোও দেখুন
*জেনেরিক টপ-লেভেল ডোমেইন
*টপ-লেভেল ডোমেইন

## তথ্যসূত্র

বিষয়শ্রেণী:জেনেরিক টপ-লেভেল ডোমেইন
বিষয়শ্রেণী:প্রস্তাবিত টপ-লেভেল ডোমেইন
লুইস মালাগোন

**লুইস আনহেল মালাগোন ভেলাস্কেস** (; জন্ম: ২ মার্চ ১৯৯৭; **লুইস মালাগোন** নামে সুপরিচিত) হলেন একজন মেক্সিকীয় পেশাদার ফুটবল খেলোয়াড়। তিনি বর্তমানে মেক্সিকোর পেশাদার ফুটবল লিগের শীর্ষ স্তর লিগা এমএক্সের ক্লাব নেকাক্সা এবং মেক্সিকো অনূর্ধ্ব-২৩ দলের হয়ে গোলরক্ষক হিসেবে খেলেন।

২০১২–১৩ মৌসুমে, মেক্সিকীয় ফুটবল ক্লাব সান্তোস লাগুনার যুব পর্যায়ের হয়ে খেলার মাধ্যমে টেমপ্লেটখেসংক্ষেপ ফুটবল জগতে প্রবেশ করেছেন এবং পরবর্তীকালে আতলেতিকো মোরেলিয়ার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৪–১৫ মৌসুমে, মেক্সিকীয় ক্লাব রেয়াল সামোরার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১ মৌসুম অতিবাহিত করেছেন; রেয়াল সামোরার হয়ে তিনি ৩৩ ম্যাচে অংশগ্রহণ করেছেন। অতঃপর ২০১৬–১৭ মৌসুমে তিনি প্রায় আতলেতিকো মোরেলিয়ায় যোগদান করেছেন। ২০২০–২১ মৌসুমে, তিনি আতলেতিকো মোরেলিয়া হতে নেকাক্সায় যোগদান করেছেন।

২০১৮ সালে, মালাগোন মেক্সিকো অনূর্ধ্ব-২১ দলের হয়ে মেক্সিকোর বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
লুইস আনহেল মালাগোন ভেলাস্কেস ১৯৯৭ সালের ২রা মার্চ তারিখে মেক্সিকোর সামোরায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
মালাগোন জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত মেক্সিকো অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মেক্সিকীয় ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:মেক্সিকোর অলিম্পিক ফুটবলার
বিষয়শ্রেণী:ফুটবলে অলিম্পিক পদক বিজয়ী
বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী
বিষয়শ্রেণী:মেক্সিকোর পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল গোলরক্ষক
বিষয়শ্রেণী:লিগা এমএক্সের খেলোয়াড়
বিষয়শ্রেণী:কনকাকাফ গোল্ড কাপ বিজয়ী খেলোয়াড়
বিষয়শ্রেণী:ক্লাব আমেরিকার ফুটবলার
বিষয়শ্রেণী:২০২৫ কনকাকাফ গোল্ড কাপের খেলোয়াড়
বিষয়শ্রেণী:২০২৩ কনকাকাফ গোল্ড কাপের খেলোয়াড়
বিষয়শ্রেণী:অলিম্পিক ব্রোঞ্জপদক বিজয়ী মেক্সিকীয়
বিষয়শ্রেণী:২১শ শতাব্দীর মেক্সিকান পুরুষ ক্রীড়াবিদ
তাসনুভা তিশা

**তাসনুভা তিশা** (**জন্ম:** ৮ ডিসেম্বর ১৯৯৫) একজন বাংলাদেশী অভিনেত্রী এবং মডেল। তিনি *আগস্ট ১৪*, *সন্দেহের অবকাশ* ওয়েব ধারাবাহিক ও নাটক *অপেক্ষার* জন্য পরিচিত।

## প্রাথমিক জীবন
তাসনুভা তিশা ৮ ডিসেম্বর ১৯৯৫ সালে জন্মগ্রহণ করেন। তার বাবা একজন ব্যবসায়ী ও মা একজন গৃহিণী। তিনি শামসুল হক খান স্কুল অ্যান্ড কলেজে পড়াশোনা করেছেন। এরপর তিনি ইডেন কলেজে ভর্তি হন এবং স্নাতক পড়েন। তার ভাই বায়েজিদ বিন ওয়াহিদ এবং  বোন তামান্না তানজিয়া। তিনি বসবাস করেন ঢাকার বনশ্রীতে।

## ব্যক্তিগত জীবন
তাসনুভা ১৪ ফেব্রুয়ারি ২০১৫ সালে ফারজানুল হককে বিয়ে করেন। এটা তার দ্বিতীয় বিয়ে। তাদের ফারাজ মুতাজ্জিম আনুশ নামে একটি ছেলে হয়। কিন্তু  ২০১৮ সালের ২১ মে তাদের ডিভোর্স হয়। ইশরাত রাইয়ান ঐশি নামে তার আগের পক্ষের একটি মেয়েও আছে।

## কর্মজীবন
তাসনুভা তিশা ২০১৩ সালে মডেলিং দিয়ে ক্যারিয়ার শুরু করেন। তিনি মোস্তফা কামাল রাজের নাটক লাল খাম বনাম নীল খাম দিয়ে অভিনয় জীবন শুরু করেন। তিনি ২০২০ সালে বাংলালিংকের একটি বিজ্ঞাপনে মনোজ কুমার প্রামাণিকের সাথে কাজ করেন তিনি রয়েল ক্যাফের বিজ্ঞাপন করেন। ১৬ ফেব্রুয়ারি ২০২০ সালে তার অভিনীত ‘তুমি এতো ভালো কেন’ মিউজিক ভিডিও মুক্তি পায়। তিনি সুমিত সেনগুপ্তের সাথে ‘বিশুদ্ধ ভালোবাসা’ নামে আরেকটি মিউজিক ভিডিওতে অভিনয় করেন।

তার অভিনয় করা নাটক ও টেলিফিল্ম হল  'একদিন ছুটি হবে', ‘অফ স্ক্রিন’, ‘লাভ গুরু ডটকম’ , ‘দোস্ত দুশমন’,‘ঝালমুড়ি’,‘প্রেম করতে ইচ্ছুক’,'লাভ লস','অপেক্ষা',‘এ কেমন খেলা’,‘তোমাকে চাই’,‘অল্প’, ‘মনে মনে’,‘মনে পড়ে’,‘অরুপার গল্প’,'হাই জ্বীন','যাও পাখি বলো' ,‘ নতুন ঠিকানায়’,‘মনের টান’,‘বোধ’,‘প্রিয় যোগাযোগ’,‘অ্যাভেঞ্জার্স অ্যান্ড দ্যা গ্রেট লুজার’,‘গুডনাইট’,‘মনের ভেতর মন’,‘মেঘ বালিকার জন্য রুপকথা’,‘তুমি কোন গগনের তারা’,‘কিছু বিস্মরণের নদী’,‘অপরিচিতা তুমি’ ইত্যাদি।

তিনি ওয়েব ধারাবাহিক আগস্ট ১৪, সন্দেহের অবকাশ, ‘নেটওয়ার্কের বাইরে’ অভিনয় করেছেন। ২০২১ সালে তিনি ‘ব্যাচ ২০০৩’ নামক একটি ওয়েব চলচ্চিত্রে অভিনয় করেন। তিনি 'চল যাই' নামে একটি চলচ্চিত্রেও অভিনয় করেছেন।

## পুরস্কার

## তথ্যসূত্র

## বহিঃসংযোগ
*

বিষয়শ্রেণী:জীবিত ব্যক্তি
বিষয়শ্রেণী:১৯৯৫-এ জন্ম
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাংলাদেশী নাট্য অভিনেত্রী
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:সিজেএফবি পারফরম্যান্স পুরস্কার বিজয়ী
বিষয়শ্রেণী:সামসুল হক খান স্কুল এন্ড কলেজের প্রাক্তন শিক্ষার্থী
বিষয়শ্রেণী:ইডেন মহিলা কলেজের শিক্ষক
বিষয়শ্রেণী:ইডেন মহিলা কলেজের প্রাক্তন শিক্ষার্থী
বিষয়শ্রেণী:বাংলাদেশী_নারী_মডেল